การเตรียมเด็กเพื่อล่วงละเมิดทางเพศ (Child Grooming) คืออะไร
เป็นรูปแบบหนึ่งของของการล่วงละเมิดทางเพศที่ผู้กระทำผิดใช้ มีการเตรียมเด็กหรือผู้ที่มีอายุน้อยกว่าเพื่อล่วงละเมิดทางเพศในภายหลัง การเตรียมเด็กมักแฝงอยู่ในความสัมพันธ์ที่ใกล้ชิด ความพยายามเป็นเพื่อน การสร้างสัมพันธภาพ หรือการแสดงอารมณ์ที่เกี่ยวข้องกับเด็กหรือผู้ปกครอง บ่อยครั้งที่เด็กมักเคยถูกเตรียมก่อนถูกล่วงละเมิดทางเพศ โดยเริ่มจากการใช้อุบายล่อลวงเพื่อให้เด็กรู้สึกปลอดภัยและมีความสัมพันธ์แบบปกติทั่วไป โดยที่เด็กไม่รู้ว่าสิ่งที่เกิดขึ้นนั้นนำไปสู่การล่วงละเมิดทางเพศได้ ซึ่งเป็นเรื่องยากที่จะบอกว่าใครสักคนกำลังถูกเตรียมไปสู่การล่วงละเมิดทางเพศจนกว่าจะเกิดขึ้น เพราะว่าพฤติกรรมการเตรียมเด็กเพื่อล่วงละเมิดทางเพศนั้นบางครั้งดูหมือนจะพฤติกรรมการดูแลแบบปกติ ซึ่งตัวอย่างของพฤติกรรมการเตรียมเด็กเพื่อล่วงละเมิดทางเพศมีตั้งแต่การให้ของขวัญหรือการเอาใจใส่แบบพิเศษกับตัวเด็กเองหรืออาจรวมไปถึงครอบครัวของเด็ก ซึ่งทำให้เด็กรู้ว่าเป็นคนพิเศษหรือเป็นหนี้บุญคุณ อาจมีการสัมผัสร่างกาย จักจี้หรือเล่นต่อสู้ รวมไปถึงการแสดงออกอย่างบังเอิญเพื่อให้เด็กมีการเปิดเผยร่างกาย และมีการควบคุมเด็กหรือใช้อำนาจกับเด็กเพื่อให้รู้สึกกลัวกับการแสดงออกที่ไม่ต้องการ การเตรียมเด็กให้วางใจทางโทรศัพท์ สื่อสังคมออนไลน์ อินเทอร์เน็ต ทำให้มีปฏิกิริยากับเด็กที่ไม่เหมาะสม
1.กุมารเวชศาสตร์ (กุมารเวชศาสตร์) - Pediatrics,4.นิติเวชศาสตร์ (นิติเวชศาสตร์) - Forensic Medicine